24/11/2022 | Administración LocalMunicipal
Vilarmaior
Secretaría - Intervención
Acordo de imposición e a probación inicial ordenanza fiscal nº 15

Na sesión do pleno do día 21 de novembro de 2022, acordouse a imposición da taxa por dereitos de exame e aprobar inicialmente a ordenanza fiscal nº 15 reguladora da taxa por dereitos de exame do Concello de Vilarmaior, polo que se somete a información pública polo prazo de trinta días para a presentación de alegacións. De non producirse estas alegacións, a ordenanza considerarase aprobada definitivamente. No uso das facultades conferidas polos artigos 133.2 e 142 da Constitución Española e de acordo co disposto nos artigos 4 e 106 da Lei 7/1985, do 2 de abril, reguladora das Bases do Réxime Local e nos artigos 15 a 19, 20.4 e 57 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, o Concello de Vilarmaior establece a taxa por dereitos de exame. Constitúe o feito impoñible da taxa, a actividade técnica e administrativa conducente á selección do persoal funcionario e laboral entre as persoas que soliciten participar como aspirantes nas correspondentes probas de acceso ou de promoción aos Corpos ou Escalas de funcionarios ou ás categorías de persoal laboral convocadas por este concello. Cando por causas non imputables ao suxeito pasivo, a actividade técnica e administrativa a que se refire o parágrafo anterior non se realice, procederá a devolución do importe correspondente. Polo tanto, non procederá ningunha devolución dos dereitos de exame nos supostos de exclusión das probas selectivas por causas imputables á persoa interesada. Serán suxeitos pasivos da taxa as persoas físicas que soliciten a inscrición como aspirantes nas probas selectivas ou de aptitude ás que se refire o artigo 2. A taxa devéngase no momento de solicitar a inscrición como aspirante nas probas selectivas ou de aptitude a que se refire o artigo 2 desta ordenanza. Dita solicitude de inscrición non se tramitará en tanto non se faga efectivo o importe da taxa, segundo o establecido no artigo 7 da presente ordenanza. As taxas que corresponde satisfacer polos servizos regulados nesta ordenanza, serán as seguintes: Ás taxas anteriores seralle de aplicación a seguinte redución: do 50 por 100, naqueles supostos nos que o suxeito pasivo sexa unha persoa que figura como demandante de emprego, cunha antigüidade mínima de 12 meses, referida á data de publicación da convocatoria das probas selectivas de que se trate e non perciban prestacións económicas de subsidio de desemprego. Para a aplicación desta redución, o suxeito pasivo deberá acreditar as circunstancias descritas no parágrafo anterior, mediante presentación de certificado de desemprego, emitido polo Instituto Nacional de Emprego ou, no seu caso, polo Servizo Rexional de Emprego que corresponda, expedido cunha antigüidade máxima dun mes. Non se concederán máis exencións ou bonificacións que as expresamente establecidas nas leis ou nas normativas que as desenvolvan. A taxa regulada nesta ordenanza esixirase en réxime de autoliquidación O pago da taxa efectuarase dentro do prazo de presentación de solicitudes, mediante ingreso na conta bancaria municipal que se determine nas bases que rexen a convocatoria correspondente. Os interesados deberán achegar o xustificante bancario do ingreso da taxa no momento de presentar a solicitude de inscrición nas probas. Non se admitirá o pagamento da taxa fóra do prazo de presentación de solicitudes. A falla de pagamento da taxa no prazo anterior, determinará a inadmisión do aspirante nas probas selectivas, de tal xeito que xa non se terá en conta a súa solicitude para a formación da listaxe provisional de admitidos e excluídos. En todo o relativo a infraccións e sancións tributarias e as súas distintas cualificacións, serán de aplicación as normas xerais establecidas na Lei Xeral Tributaria e as disposicións que as desenvolvan. A presente Ordenanza Fiscal entrará en vigor o día seguinte ao da súa publicación no Boletín Oficial da Provincia e permanecerá en vigor ata que se modifique ou se derrogue expresamente. Vilarmaior, 21 de novembro de 2022. O Alcalde, Carlos Vázquez Quintián